**OBRAZLOŽENJE IZVRŠENJA PROGRAMA**

**UPRAVNOG ODJELA ZA POLJOPRIVREDU, RURALNI RAZVOJ,**

**ZAŠTITU OKOLIŠA I PRIRODE**

**OD 1. SIJEČNJA DO 30. LIPNJA 2025.**

|  |  |
| --- | --- |
| **SAŽETAK DJELOKRUGA RADA UPRAVNOG ODJELA** | Upravni odjel za poljoprivredu, ruralni razvoj, zaštitu okoliša i prirode obavlja upravne i stručne poslove u području poljoprivrede, lovnog gospodarstva, šumarstva, ruralnog razvoja, turizma, zaštite okoliša i prirode, civilne zaštite, zaštite od požara, obrane i razminiranja sukladno Odluci o ustrojstvu i djelokrugu upravnih tijela Sisačko-moslavačke županije („Službeni glasnik Sisačko-moslavačke županije“, broj 23/21, 23/21 i 26/21) i Pravilniku o unutarnjem redu Upravnog odjela za poljoprivredu, ruralni razvoj, zaštitu okoliša i prirode („Službeni glasnik Sisačko-moslavačke županije“, broj 33/21, 5/22, 11/23 i 15/23).  Sukladno navedenim aktima radi obavljanja zadaća i poslova u Upravnom odjelu su kao unutarnje ustrojstvene jedinice ustrojeni odsjeci:   * Odsjek za poljoprivredu, * Odsjek za ruralni razvoj i turizam, * Odsjek za zaštitu okoliša i prirode.   U navedenim Odsjecima se okviru djelokruga obavljaju sljedeći poslovi:  - praćenje stanja u poljoprivredi, predlaganje i provođenje poticajnih mjera za razvoj poljoprivrede, stočarstva, vinogradarstva, vinarstva i proizvodnje hrane, posebno autohtonih proizvoda,  - pripremanje programa i mjera te sudjelovanje u provedbi okrupnjavanja i navodnjavanja poljoprivrednog zemljišta te poslova vezanih uz melioracijsku odvodnju,  - predlaganje i provedbu mjera institucijske potpore u poljoprivrednoj proizvodnji, poticanje na stručno i interesno povezivanje poljoprivrednika te pružanje stručne pomoći proizvođačima,  - predlaganje provedbe razvojnih mjera poljoprivrede na razini županije i unapređenje gospodarenja poljoprivrednim zemljištem te brine o njihovoj provedbi,  - predlaganje i provođenje mjera unapređenja lovnog gospodarstva te izradu općih i pojedinačnih akata u gospodarenju zajedničkim lovištima, praćenje izvršavanja ugovora o zakupu lovišta i plaćanja lovozakupnine, praćenje stanja, predlaganje mjera i provođenje programa razvoja u području šumarstva,  - poslove vezane uz proglašenje prirodnih nepogoda,  - praćenje i analiziranje stanja te predlaganje mjera i provođenja programa razvoja u području šumarstva i vodnog gospodarstva,  - poduzimanje mjera u cilju ravnomjernog razvitka poljoprivrede i ruralnog prostora jedinica lokalne Samouprave u Županiji,  - praćenje stanja u području kontinentalnog turizma te daje smjernice za unaprjeđenje različitih oblika kontinentalnog turizma u županiji, obavlja poslove iz područja unaprjeđenja kontinentalne turističke ponude,  - koordinira aktivnosti svih dionika iz područja turizma sukladno zakonu i odlukama nadležnih tijela te obavlja stručne poslove za tijela osnovana u tim područjima,  - prati stanje okoliša, izrađuje odluke, izvješća, planove, programe i druge dokumente iz područja zaštite okoliša, zaštite prirode, zaštite zraka i gospodarenja otpadom,  - provodi postupke procjene utjecaja na okoliš i ocjene o potrebi procjene utjecaja na okoliš, postupke strateške procjene utjecaja na okoliš i ocjene o potrebi strateške procjene utjecaja na okoliš, vodi javne rasprave, sudjeluje u radu povjerenstava, sudjeluje u izradi prostorno-planske dokumentacije,  - verificira podatke iz Registra onečišćavanja okoliša, osigurava podatke i izvješća za Informacijski sustav zaštite okoliša Republike  Hrvatske i dostupnost podataka iz područja zaštite okoliša,  - vodi postupke i izdaje dozvole za gospodarenje otpadom, privremene dozvole za gospodarenje otpadom kao i dozvole za gospodarenje otpadom iz rudarske industrije,  - vodi Očevidnik gospodarenja otpadom,  - vodi postupke za zaštitu prirode i izdaje dopuštenja za zahvate u zaštićenim dijelovima prirode,  - vodi postupke proglašavanja zaštićenih dijelova prirode, postupke ocjene prihvatljivosti za ekološku mrežu, izdaje posebne uvjete zaštite okoliša i prirode,  - prati i koordinira rad županijskih ustanova i trgovačkih društava kojima je Županija (su) osnivač ili član, osnovanih u područjima iz djelokruga Upravnog odjela,  - obavlja stručne i administrativno tehničke poslove za potrebe Stožera civilne zaštite Sisačko-moslavačke županije (osim u djelu koji se odnosi na obnovu nakon potresa) i druge poslove sukladno propisima o civilnoj zaštiti, zaštiti na radu, zaštiti od požara i vatrogastvu, obrani i razminiranju,  - sudjeluje u provedbi projekata sufinanciranih iz fondova Europske unije i državnih tijela,  - sudjeluje u izradi strateških i ostalih dokumenata Županije,  - druge poslove utvrđene posebnim zakonom, drugim propisom, aktom Županijske skupštine ili župana,   * obavlja i povjerene poslove državne uprave određene zakonom koji se odnose na:   - utvrđivanje naknada za promjenu namjene poljoprivrednog zemljišta; prikupljanje potrebne dokumentacije za izradu zahtjeva i davanje mišljenja te suglasnosti u postupku izrade prostornih planova; vođenje evidencije o promjeni namjene poljoprivrednog zemljišta,  - obavljanje poslova koji se odnose na registraciju dobavljača božićnih drvaca i na izdavanje dozvole za krčenje, odnosno čistu sječu šume; prikupljanje i dostavljanje podataka nadležnom ministarstvu o stanju i promjenama šumskogospodarskog područja na području regionalne jedinice. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA**  **ZAKONSKA I DRUGA OSNOVA NA KOJOJ SE ZASNIVA PROGRAM**  **USKLAĐENOST PROGRAMA S DOKUMENTIMA DUGOROČNOG RAZVOJA**  **AKTIVNOST**  **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**  **POSTIGNUTI CILJEVI I REZULTATI**  **PROGRAMA TEMELJENI NA**  **POKAZATELJIMA USPJEŠNOSTI U PRETHODNOJ GODINI** | **RAZVOJ POLJOPRIVREDE** |
| Povećanje produktivnosti i stvaranje novih radnih mjesta na obiteljskim poljoprivrednim gospodarstvima, usvajanje novih znanja i tehnologija koja se primjenjuje u poljoprivrednoj proizvodnji, a sve u cilju ukupnog razvoja Sisačko-moslavačke županije.  Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz korištenje prirodnih prednosti pojedinih područja županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje te kako bi se očuvala likvidnost gospodarstava koja se bave proizvodnjom mlijeka na području Sisačko-moslavačke županije.  Kako bi se osiguralo nesmetano funkcioniranje poljoprivrednih gospodarstava s područja Općine Martinska Ves i potaknulo osnaživanje poljoprivrednog sektora, te povezalo Općinu Martinska Ves i Grad Sisak, a time i Sisačko-moslavačku županiju s Gradom Ivanić Gradom i Zagrebačkom županijom najkraćom trasom, Sisačko-moslavačka županija sufinancirati će radove modernizacije makadamskog kolnika županijske ceste ŽC3305 u duljini od 8,5 kilometara na području Općine Martinska Ves.  Zakon o poljoprivredi („Narodne novine“, broj 118/18, 42/20, 127/20, 52/21, 152/22 i152/24), Zakon o obiteljskom poljoprivrednom gospodarstvu („Narodne novine“, broj 29/18, 32/19 i 18/23), Zakon o uzgoju domaćih životinja („Narodne novine“, broj 115/18 i 52/21) i Zakon o poljoprivrednom zemljištu („Narodne novine“, broj 20/18, 115/18, 98/19 i 57/22).  Nacionalna razvojna strategija Republike Hrvatske do 2030. godine („Narodne novine“, broj 13/21 je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1. Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2. Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima.  ***A100001 Poticanje poljoprivredne proizvodnje 678.325,04 €***  ***Realizirano u izvještajnom razdoblju 230.296,98 €***  Nakon suglasnosti Ministarstva poljoprivrede, krajem 2022. godine donesena je Odluka o donošenu Plana poticanja razvoja poljoprivrede Sisačko-moslavačke županiji za vremensko razdoblje 2021.-2027. godine („Službeni glasnik Sisačko-moslavačke županije“ broj 14/2022.).  Odluka o raspisivanju Javnog poziva za poticanje razvoja poljoprivrede u Sisačko-moslavačkoj županiji za 2025. godinu u planu je kako će se donijeti u mjesecu listopadu tekuće godine. Nakon donošenja Odluke raspisat će se javni poziv, u prosincu će se potpore dodijeliti korisnicima koji zadovoljavaju uvijete javnog poziva.  U tu svrhu u Proračunu Sisačko-moslavačke županije planirano je 250.715,32 €.  Vlada Republike Hrvatske je 20. ožujka 2024. godine donijela Odluku o donošenju Programa državne potpore sektoru stočarstva zbog narušenog proizvodnog potencijala (KLASA: 022-03/24-04/122, URBROJ: 50301-05/16-24-4) čiji je sastavni dio Mjera 3. potpora županijskim programima u sektoru mliječnog govedarstva u razdoblju 2024.-2026. godine s ciljem pružanja financijske pomoći jedinicama područne (regionalne) samouprave u očuvanju i razvoju poslovanja subjekata u lancu proizvodnje i prerade mlijeka.  Kako bi očuvalo likvidnost gospodarstava koja se bave proizvodnjom mlijeka Sisačko-moslavačka županija je s Ministarstvom poljoprivrede, šumarstva i ribarstva zaključila Ugovor o dodjeli potpore Mjere 3. potpora županijskim programima u sektoru mliječnog govedarstva u razdoblju 2024.-2026. godine (KLASA: 421-03/24-01/02, URBROJ:2176-02-24-8 od 12. prosinca 2024. godine) vrijednosti 27.609,72 €.  Županijska skupština Sisačko-moslavačke županije na 32. sjednici održanoj 27. veljače 2025. godine donijela je Odluku o sufinanciranju radova modernizacije makadamskog kolnika županijske ceste ŽC3305 na području Općine Martinska Ves.  Navedenom Odlukom je utvrđeno da će Sisačko-moslavačka županija sufinancirati radove modernizacije makadamskog kolnika županijske ceste ŽC3305 u duljini od 8,5 kilometara na području Općine Martinska Ves.  Županijska cesta ŽC3305 na području Općine Martinska Ves nastavlja se od županijske ceste ŽC3274 (Mahovo) preko k.č.br. 777 i 778 u k.o. Mahovo, k.č.br. 831 u k.o. Martinka Ves i k.č.br. 1429 u k.o. Lijeva Luka do granice Općine Martinska Ves i Sisačko-moslavačke županije s Ivanić Gradom i Zagrebačkom županijom. Predmetna cesta povezuje Općinu Martinska Ves i Grad Sisak, a time i Sisačko-moslavačku županiju s Gradom Ivanić Gradom i Zagrebačkom županijom najkraćom trasom i predviđena je u prostornom planu Općine Martinska Ves i Sisačko-moslavačke županije. Svim okolnim naseljima (Lijevo Željezno, Lijeva Luka, Lijevo Trebarjevo, Lijeva Martinska Ves, Mahovo, Setuš, Tišina Erdedska i Palanjek) omogućit će se prometovanje prema Ivanić Gradu bržom i sigurnijom, moderniziranom prometnicom, koja će biti alternativa dosadašnjoj uskoj i opasnoj prometnici koja ide većim dijelom po savskom nasipu.  Županijska uprava za ceste Sisačko-moslavačke županije, Sisačko-moslavačka županija i Općina Martinska Ves potpisali su 03. travnja 2025. godine Ugovor o zajedničkom financiranju izvođenja radova modernizacije makadamskog kolnika županijske ceste ŽC3305 na području Općine Martinska Ves, jer se obnovom i poboljšanjem prometnih osobina ove ceste pridonosi ukupnom poboljšanju uvjeta života stanovništva toga kraja, većoj sigurnosti svim sudionicima u prometu, boljim uvjetima za rad postojećih OPG-a koji se bave voćarstvom, stočarstvom i mljekarstvom, povećanju broja obiteljskih poljoprivrednih gospodarstava te radi boljeg prometnog povezivanja ovog dijela Sisačko-moslavačke županije sa Zagrebačkom županijom.  Ukupna vrijednost radova iznosi 1.294.112,50 eura (s PDV-om). Od toga iznosa na Sisačko-moslavačku županiju se odnosi 398.586,45 eura.  Izvršenje proračunske pozicije R2538-4 iznosi 221.152,48 eura.  Cilj dodjele potpora je razvoj poljoprivredne proizvodnje na području Sisačko-moslavačke županije. Kroz ovu aktivnost planirano je niz poticajnih mjera kako bi se ojačala konkurentnost postojećih poljoprivrednih proizvođača i pomogli u početku rada novim OPG-ima. Glavni cilj je povećanje produktivnosti i stvaranje novih radnih mjesta na OPG-ima, usvajanje novih znanja i tehnologija koja se primjenjuje u poljoprivrednoj proizvodnji. Riječ je o potporama male vrijednosti koje podrazumijevaju dodjelu bespovratnih novčanih sredstava iz Proračuna Sisačko-moslavačke županije za djelatnosti poljoprivrede i ruralnog razvoja sukladno Uredbi Komisije (EU) br. 1408/2013, 1407/2013 i 316/2019.  Iznos 27.609,72 € odobren je za troškove uzgoja uzgojno valjanih rasplodnih junica mliječnih i kombiniranih pasmina namijenjenih za proizvodnju mlijeka upisanih u glavni dio matične knjige pasmine u republici Hrvatskoj ili u drugoj državi iz koje dolaze temeljem Ugovora o dodjeli potpore Mjere 3. potpora županijskim programima u sektoru mliječnog govedarstva u razdoblju 2024.-2026. godine. Iznos potpore je 50% na dodijeljena sredstva jedinica područne (regionalne) samouprave razvrstanih u I. i II. skupinu prema indeksu razvijenosti.  Sukladno gore navedenom ovu subvenciju iskoristilo je 21 korisnik u iznosu 9.142,50 €. Preostali iznos od 18.467,26 € 27. lipnja 2025. vraćen je u Državni proračun.  Usluge tekućeg i investicijskog održavanja cesta od značaju su jer vode do najvećeg broja velikih i vodećih obiteljskih poljoprivrednih gospodarstava i poslovnih subjekata kojima je poljoprivreda osnovni izvor prihoda i egzistencije. Također, na tim područjima se velik broj mladih obitelji odlučio ostati u ruralnom prostoru kako bi razvijali i unaprjeđivali poljoprivrednu proizvodnju i utjecali na poboljšanje natalitetne slike prostora. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA**  **AKTIVNOST**  **POKAZATELJI USPJEŠNOSTI PROGRAMA** | **RAZVOJ LOVSTVA**  Ovim Programom potiče se dobro gospodarenje lovištima i razvoj lovstva na području Sisačko-moslavačke županije, na čijem prostoru je uspostavljeno ukupno 28 državnih i 38 zajedničkih lovišta.  Cilj ovog Programa je unapređenje cjelokupnog stanja u lovištima, kako na planu biološke i ekološke ravnoteže prirodnog staništa i matičnog fonda autohtone divljači i ostalih životinjskih vrsta, lovnogospodarskih i lovnotehničkih objekata, mjera za sprečavanje širenja zaraznih bolesti, razvoja lovnog turizma, propisanog skladištenja i prometa divljači, tako i na planu nabave potrebnih sredstava i poduzimanje svih mjera zaštite od šteta koje divljač prouzroči u lovištu.  Provedbom ovog Programa doprinosi se ostvarivanju posebnog cilja iz Plana razvoja Sisačko-moslavačke županije 2021.- 2027. i to:  PC6 Razvoj održive poljoprivrede (Povećanje konkurentnosti poljoprivredne proizvodnje)  MJERA 6.4. Potpore korisnicima prava lova  ***Aktivnost A 100001 Poticanje razvoja lovstva***  Provedba ovog Programa temelji se na odredbama Zakona o lovstvu („Narodne novine“, broj 99/18, 32/19 i 32/20).  Na temelju članka 77. Zakona o lovstvu župan je dana 06. ožujka 2025. godine donio Godišnji plan uobičajenih mjera sprječavanja šteta od divljači na području Sisačko-moslavačke županije za 2025/2026. lovnu godinu („Službeni glasnik Sisačko-moslavačke županije“, broj 6/25).  Proračunska sredstva Sisačko-moslavačke županije za provedbu ovog Programa prihoduju se kroz uplaćene lovozakupnine te se kao takva i namjenski troše u svrhu provedbe Programa.  Ukupna planirana proračunska sredstva za provedbu ovog Programa u Proračunu Sisačko-moslavačke županije za 2025.godinu iznose 124.100,40 €.  U izvještajnom razdoblju nije bilo izdataka za navedenu namjenu obzirom da je provedba Javnog poziva za sufinanciranje razvoja lovstva na području Sisačko-moslavačke županije za 2025. godinu planirana u drugoj polovici godine, a nisu zaprimljeni ni zahtjevi za naknadu vlasnika zemljišta bez prava lova.  Pokazatelji uspješnosti provedbe ovog Programa utvrđivati će se kroz indikatore broja korisnika poticajnih sredstava nakon provedbe Javnog poziva kao i broja vlasnika zemljišta bez prava lova koji će eventualno podnositi zahtjeve za naknadom. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **ZAKONSKA I DRUGA OSNOVA NA KOJOJ SE ZASNIVA PROGRAM**  **AKTIVNOST**  **POSTIGNUTI CILJEVI I REZULTATI PROGRAMA TEMELJENI NA**  **POKAZATELJIMA USPJEŠNOSTI U PRETHODNOJ GODINI** | **RAZVOJ SLATKOVODNOG RIBARSTVA**  Održivo gospodarenje ribolovnih područja i ribljim fondom Sisačko-moslavačke županije.  Sukladno Pravilniku o gospodarskom ribolovu u slatkovodnom ribarstvu („Narodne novine“, broj 21/22) propisan je način izdavanja povlastica za obavljanje gospodarskog ribolova. Povlastice od kraja ožujka 2022. godine izdaju županije, a ne kako je to bilo prethodnih godina Ministarstvo poljoprivrede.  Broj povlastica za SMŽ propisan je člankom 25. navedenog Pravilnika. Slijedom navedenog SMŽ može izdati ukupno 14 povlastica.  Visina godišnje naknade za gospodarski ribolov propisana je člankom 26. istog Pravilnika. Iznos naknade iznosi 265,45 € po svakoj ribolovnoj zoni koja je upisana u povlasticu. Iznimno ako je zatražena nakon 1. srpnja tekuće godine obavezno je uplatiti 132,72 € po svakoj ribolovnoj zoni najkasnije do 31. prosinca 2024. godine. Preporuka je da se ostvarena sredstava koriste u svrhu razvoja ribarstva na području županija. Od 2022. godine u nadležnosti županije je gospodarenje ribolovnim područjem Sava ribolovna zona S1-A i S1-B.  Kako je Pravilnik u svezi ribolovnih područja i zona te o gospodarskom slatkovodnom ribarstvu stupio na snagu u veljači 2022. godine, a bio je najavljen kako će stupiti na snagu u drugoj polovini 2021. godine korisnici ribolovnih zona na području SMŽ nisu trebali plaćati svoje naknade za korištenje ribolovnih zona u 2021. već u 2022. godini u proračun Ministarstava poljoprivrede ( po odobrenju Ministarstva poljoprivrede koje je tada bilo nadležno za gospodarenje ribolovnim zonama) nego u županijske proračune. Do kraja 2021. godine SMŽ je S1 ribolovnu zonu dijelila s Brodsko - posavskom županijom pa se naknada dijeli se u jednakim iznosima na obje županije. Naša županija je na taj način ostvarila pravo na iznos od 336,61€ .  Nacionalna razvojna strategija Republike Hrvatske do 2030. godine („Narodne novine“, broj 13/21 je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2. Jačanje konkurentnosti i inovativnosti u poljoprivredi i akvakulturi:  3. Oživljavanje ruralnih područja i unapređenje kvalitete života na ruralnim i obalnim područjima.  Sukladno Zakonu o slatkovodnom ribarstvu („Narodne novine“, broj 63/19), Pravilniku o gospodarskom ribolovu u slatkovodnom gospodarstvu („Narodne novine“, broj 21/22) i Pravilnika o granicama i površini ribolovnih područja i ribolovnih zona za slatkovodno ribarstvo te o dopuštenosti i ograničenjima ribolova („Narodne novine“, broj 14/22).  ***A100001 Subvencioniranje korisnicima povlastica ribolovne zone na području SMŽ S1-A i S1-B 664,00 €***  ***Realizirano u izvještajnom razdoblju 0,00 €.***  Kako nije bilo interesa za ostvarivanje povlastica S1-A i S1-B ova aktivnost nije provođena. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **AKTIVNOST**  **POSTIGNUTI CILJEVI I REZULTATI PROGRAMA TEMELJENI NA POKAZATELJI USPJEŠNOSTI U PRETHODNOJ GODINI** | **PRIRODNE NEPOGODE**  Vremenske prirodne nepogode mogu značajno utjecati na poljoprivrednu proizvodnju, infrastrukturu i pogone u energetskom sektoru, području vodoopskrbe, prometnica, zdravstva i obrazovanja, a značajni su i troškovi intervencija (zbrinjavanje stanovništva i službe spašavanja). Uslijed takvih nepogoda štete koje mogu nastati često su i nepopravljive. Logično je da štete značajno utječu kako na usluge tako i na prihode proizvođača što direktno utječe na njihovu egzistenciju. Županija je upravo zbog smanjenja rizika na što manju mjeru uslijed vremenske nepogode uzrokovane tučom svom Proračunu osigurala sredstva za sufinanciranje Državnog hidrometerološkog zavoda koji provodi obranu od tuče na području Republike Hrvatske. Pomoć fizičkim neosiguranim osobama, JLS zahvaćenim prirodnim nepogodama, kao i pomoć poljoprivrednim proizvođačima s područja županije za zaštitu poljoprivrednih kultura ali druge imovine od vremenske nepogode uzrokovane prirodnom nepogodom.  Namjenska pomoć jedinicama lokalne i područne (regionalne) samouprave za nastavak obnove javne, društvene i sakralne infrastrukture od posljedica šteta nastalih uslijed prirodnih nepogoda iz prosinca 2022. godine te svibnja i srpnja 2023. godine  Zakon o sustavu obrane od tuče operativno provodi Državni hidrometeorološki zavod, a nadzire ga i za njega je nadležno Ministarstvo poljoprivrede. Ministarstvo poljoprivrede još je 2021. godine najavilo kako će u potpunosti ukinuti sustav obrane od tuče jer nije znanstveno dokazana njegova učinkovitost. Međutim u saborsku proceduru, usprkos takvom stavu, nije se uputio prijedlog kako bi se ovaj Zakon stavio izvan snage. Državni hidrometeorološki zavod, bez obzira na još važeći Zakon nije započeo 1. svibnja 2022 godine sezonu obrane od tuče, što predviđa spomenuti Zakon vjerojatno iz razloga što se očekivalo kako će se predmetni Zakon staviti van snage. Međutim, obzirom na velike prirodne nepogode koje su zadesile Republiku Hrvatsku i u 2022. godini i 2023. godini Državni hidrometeorološki zavod potvrdio je kako se Zakon obrane od tuče ipak ne ukida. Operativna obrana od tuče započela je u lipnju 2023. godine na cijelom branjenom području, odnosno, na području dvanaest županija i Grada Zagreba. Iz toga razloga Sisačko-moslavačka županija je za provođenje sustava obrane od tuče u 2023. godini sufinancirala Državnom hidrometeorološki zavodu obranu od tuče na svom području sukladno Zakonu o sustavu obrane od tuče („Narodne novine“, broj 53/01 i 55/07).  Uslijed olujnog nevremena koje je pogodilo Sisačko-moslavačku županiju u vremenskom razdoblju od 19. srpnja do 22. srpnja 2023. godine nastale su velike štete na stambenim i gospodarskim objektima, javnoj, kulturnoj i sakralnoj infrastrukturi te poljoprivredi. Sisačko-moslavačka županija proglasio je prirodnu nepogodu za gradove Sisak, Kutina, Popovača, Novska, Hrvatska Kostajnica, Petrinja i općine Lipovljani, Velika Ludina, Lekenik, Sunja i Jasenovac (‘‘Službeni glasnik Sisačko-moslavačke županije’’ broj 10/2023).  Gradska i Općinska povjerenstva za procjenu šteta od prirodnih nepogoda su nakon nepogoda izradila preliminarne procjene šteta koje značajno premašuju kapacitete proračuna pogođenih gradova, općina i županije. Slijedom navedenog, Župan Sisačko-moslavačke županije je 25. srpnja 2023. godine uputio zamolbu Vladi Republike Hrvatske za pomoć u sanaciji šteta.  Vlada Republike Hrvatske na sjednici održanoj 2. svibnja 2025. godine donijela Odluku o namjenskoj pomoći jedinicama lokalne i područne (regionalne) samouprave za nastavak obnove javne, društvene i sakralne infrastrukture od posljedica šteta nastalih uslijed prirodnih nepogoda iz prosinca 2022. godine te svibnja i srpnja 2023. godine (KLASA: 022-03/25-04/197,URBROJ: 50301-05/31-25-2. Navedenom Odlukom Sisačko-moslavačkoj županiji odobreno je 15.826,000 €.  Nacionalna razvojna strategija Republike Hrvatske do 2030. godine („Narodne novine“, broj 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost.  ***Aktivnost A100001 Pomoć u slučaju elementarne nepogode 15.825,95 €***  ***Aktivnost A100002 Obrana od tuče 6.636,14 €***  ***Realizirano u izvještajnom razdoblju 0,00 €***  Iskustva poljoprivrednika, građana pokazuju kako je obrana od tuče učinkovita. Mogućnost smanjenja zrna tuče uz povećanu koncentraciju aerosola moguća je i učinkovita te djelotvorna u zaštiti imovine, a ekonomska opravdanost sustava obrane od tuče je opravdana.  Uzevši u obzir sve gore navedeno kao Sisačko-moslavačka županija je u tu svrhu izdvojila 6.636,14 €. Odobrena sredstva uplatit će se na račun DHMZ u zadnjem kvartalu tekuće godine.  Sisačko-moslavačka županija će nakon donošenje kriterija za raspodjelu sredstava stradalim jedinicama lokalne samouprave doznačiti jednokratno sredstva sukladno Odluci o namjenskoj pomoći jedinicama lokalne i područne (regionalne) samouprave za nastavak obnove javne, društvene i sakralne infrastrukture od posljedica šteta nastalih uslijed prirodnih nepogoda iz prosinca 2022. godine te svibnja i srpnja 2023. godine. Odobrena sredstva isplatit će se korisnicima nakon donošenja kriterija u drugom dijelu tekuće godine. |
| **NAZIV PROGRAMA**  **CILJ PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **POKAZATELJI USPJEŠNOSTI PROGRAMA**  **AKTIVNOST**  **AKTIVNOST**  **OPIS PROGRAMA**  **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | **RAZVOJNI PROJEKTI**  Cilj Programa i Aktivnosti su u konačnici razvijena, uspješna i konkurentna obiteljska poljoprivredna gospodarstva i doprinos dodatnim ulaganjima na građevinskim objektima obnove javnih vatrogasnih postrojbi i dobrovoljnih vatrogasnih društava na području Sisačko-moslavačke županije. Program obuhvaća i rashode potrebne za sva kapitalna ulaganja za izgradnju /rekonstrukciju i/ili sanaciju vatrogasnih domova stradalih u potresu 2020. godine.  Posebni ciljevi:  PC6. Razvoj održive poljoprivrede/Povećanje konkurentnosti poljoprivredne proizvodnje  M6.2. Potpora izradi i provedbi razvojnih programa, projekata, stručnih studija, projekata u interesu Sisačko-moslavačke.  Pokazatelji uspješnosti provođenja Programa biti će mjerljivi kroz završen i pušten u rad Sustav javnog navodnjavanja Velika Ludina.  Rezultati provedbe iskazuju se ukupnim brojem obnovljenih vatrogasnih objekata.  ***Aktivnost A100001 Sufinanciranje razvojnih projekata***  ***Obnova vatrogasnih domova***  Vlada Republike Hrvatske je u listopadu 2022. godine i prosincu 2023. godine donijela Odluku o dodjeli sredstava za pomoć Sisačko-moslavačkoj županiji za obnovu objekata JVP i DVD stradalih u katastrofalnom potresu u prosincu 2020. godine u ukupnom iznosu 12.308.912,33 eura.  Na temelju Odluka Vlade Republike Hrvatske, Županijska skupština Sisačko-moslavačke županije donijela je Odluku o pokretanju postupka obnove objekata javnih vatrogasnih postrojbi i dobrovoljnih vatrogasnih društava na potresom pogođenom području u listopadu 2022. i veljači 2024., sukladno kojima je 15. travnja 2024. godine, župan donio Odluku o objavi i provedbi Javnog poziva za dodjelu bespovratnih sredstava za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području Sisačko-moslavačke županije („Službeni glasnik Sisačko-moslavačke županije“, broj 8/24).  Javni poziv s Uputama za prijavitelje (KLASA: 250-02/24-01/03, URBROJ: 2176-02-24-6 od 15. travnja 2024.) objavljen je na internetskim stranicama Sisačko-moslavačke županije <https://www.smz.hr/natjecaji-i-javni-pozivi>, a rok za dostavu prijava određen je do 15. svibnja 2024.  Sukladno odredbama Javnog poziva i Uputa za prijavitelje, imenovano je Povjerenstvo za provedbu Javnog poziva za dodjelu bespovratnih sredstava za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području,a koje je zaduženo za pregled i ocjenu pristiglih prijava na temelju propisanih uvjeta i zahtjeva u Uputama za prijavitelje i predlaganje Odluke o dodjeli bespovratnih sredstava.  Po navedenom Javnom pozivu zaprimljena je 41 prijava, te je Povjerenstvo kroz svoj rad na tri sjednice obavilo administrativnu provjeru i provjeru prihvatljivosti aktivnosti i troškova i utvrdilo da sve prijave ispunjavaju propisane uvjete iz Poziva te da je zbroj prihvatljivih ukupnih iznosa vrijednosti projekata 12.473.656,03 eura, odnosno da je prekoračen raspoloživi iznos financijskih sredstava za obnovu od 12.308.912,34 eura i to u iznosu od 164.743,69 eura.  S obzirom na utvrđene potrebe za obnovu objekata temeljem dokumentacije dostavljene prijavom na Javni poziv i raspoloživa sredstva, te nemjerljive važnosti vraćanja u ispravno radno stanje vatrogasnih objekata, svim prijaviteljima je pripadajući iznos umanjen za 1.321 %, te je konačni ukupni iznos za dodjelu 12.308.879,03 eura.  Sukladno prethodno navedenom, Povjerenstvo je izradilo Prijedlog Liste raspodjele financijskih sredstava, a koja je sukladno točki 13. Uputa za prijavitelje, dostavljena svim prijaviteljima elektroničkom poštom, te je po isteku roka za prigovor isti dostavljen županu.  Temeljem gore navedenog, za projektne prijedloge koji su udovoljili svim kriterijima propisanim Javnim pozivom, župan je donio prijedlog Odluke o raspodjeli financijskih sredstava za provedbu obnove objekata javnih vatrogasnih postrojbi i dobrovoljnih vatrogasnih društava na potresom pogođenom području Sisačko-moslavačke županije, a koja je donesena na 28. sjednici Županijske skupštine Sisačko-moslavačke županije 16. listopada 2024. godine.  25. studenoga 2024. godine sukladno Uputama za prijavitelje, župan je donio Rješenje o imenovanju članova Povjerenstva za nadzor provedbe projekata po provedenom Javnom pozivu za dodjelu bespovratnih sredstava za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području Sisačko-moslavačke županije (KLASA: 250-02/24-01/05, URBROJ: 2176-02-24-14), a kojem je osnovna zadaća provjera provodi li se projekt u skladu s Pozivom, Uputama za prijavitelje i Ugovorom o dodjeli bespovratnih sredstava te razmatra i odobrava zahtjeve za nadoknadu sredstava.  Po donošenju navedene Odluke, sa svim javnim vatrogasnim postrojbama i dobrovoljnim vatrogasnim društvima koji su ostvarili pravo na financijska sredstva za obnovu objekata, 26. studenoga 2024. godine zaključeni su pojedinačni Ugovori o dodjeli bespovratnih sredstava za sufinanciranje obnove objekata stradalih u potresu, a kojima su biti utvrđena sva prava i obveze.  U razdoblju od 1. siječnja o 30. lipnja 2025. godine, Povjerenstvo za nadzor je održalo 15. sjednica na kojima je pregledano 51 zahtjev za nadoknadom sredstava te je sukladno odredbama Javnog poziva i Ugovora o dodjeli sredstava, odobren i isplaćen ukupan iznos od 2.024.251,25 eura.  ***A100002 Znanstveno stručna suradnja 15.000,00 €***  ***Realizirano u izvještajnom razdoblju 0,00 €***  ***A100004 Izgradnja i održavanje vodno gospodarskih objekata u Sisačko-moslavačkoj županiji 23.226,00 €***  ***Realizirano u izvještajnom razdoblju 0,00 €***  Nastavljene su aktivnosti po projektu Sustav javnog navodnjavanja Velika Ludina, sukladno Strategiji navodnjavanja Sisačko-moslavačke županije.  U izvještajnom razdoblju u Velikoj Ludini održan je radni sastanak s temom „Informiranje zainteresiranih krajnjih korisnika budućeg Sustava javnog navodnjavanja Velika Ludina (OPG-i i pravne osobe) o prijedlogu Hrvatskih voda za podjelu cjelovitog Projekta na dvije faze“.  Provedbom Programa Razvojni projekti, Aktivnosti - Izgradnja i održavanje vodno gospodarskih objekata u Sisačko-moslavačkoj županiji osigurava se ostvarivanje ciljeva prioriteta javnih politika Sisačko-moslavačke županije – 2. Održivi razvoj i unaprjeđenje kvalitete života - PC6. Razvoj održive poljoprivrede/Povećanje konkurentnosti poljoprivredne proizvodnje - M6.2. Potpora izradi i provedbi razvojnih programa, projekata, stručnih studija, projekata u interesu Sisačko-moslavačke županije i to kroz nastavak aktivnosti na izradi i dovršetku izrade detaljne projektne dokumentacija za Sustav javnog navodnjavanja Velika Ludina te početak izgradnje Sustava.  Projekt izgradnje Sustava javnog navodnjavanja Velika Ludina planirano je sufinancirati putem sredstava Strateškog plana Zajedničke poljoprivredne politike 2023. – 2027.  U navedenom izvještajnom razdoblju nije bilo troška po proračunskim pozicijama unutar ove Aktivnosti.  Za provedbu aktivnosti Znanstveno stručna suradnja planirana su sredstva u iznosu 15.000,00 €, koja su namijenjena za suradnju s visokim učilištima u cilju razvoja poljoprivrede i promocije poljoprivrednih proizvoda Županije.  U navedenom izvještajnom razdoblju nije bilo troška po proračunskim pozicijama unutar ove Aktivnosti. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **AKTIVNOST**  **OPIS PROGRAMA**  **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | **PROMOCIJA I PROMIDŽBA PROIZVODA I PODRUČJA**  Cilj je upoznati i konzumirati moslavačku kuhinju, posjetiti vinare, kušati vina, prošetati se vinskom cestom te se zabaviti uz narodne običaje vezane uz vinogradarstvo.  Sisačko-moslavačka županija domovina je trima sortama vina: škrlet, moslavac i dišeća ranina. Škrlet je prva sorta koja je dobila rješenje Hrvatskog centra za poljoprivredu, hranu i selo o priznavanju tri klona škrleta zahvaljujući projektu koji je u suradnji s Agronomskim fakultetom Sveučilišta u Zgrebu, entuzijastima vinarima i podrumarima iz Moslavine provela Sisačko-moslavačka županija. Upravo zahvaljujući tom projektu škrlet je postao najpoznatija i najtraženija sorta koja se odlično slaže s autohtonim jelima, ali i s jelima drugih područja zbog svojih izuzetnih, specifičnih i osebujnih nota kao i prilagodljivosti.  Škrlet je izvorni kultivar plemenite vinove loze Sisačko-moslavačke županije i kao takav za našu županiju predstavlja posebnost, prepoznatljivost i ogroman turističko-gospodarski potencijal.  Nacionalna razvojna strategija Republike Hrvatske do 2030. godine („Narodne novine“, broj 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima  Plan razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj 4/23):  PC6 Razvoj održive poljoprivrede/Povećanje konkurentnosti poljoprivredne proizvodnje  Mjera 6.3 Promocija i promidžba proizvoda i ruralnog područja Sisačko-moslavačke županije  ***A10001 Manifestacija autohtonih sorti vina 10.000,00 €***  ***Realizirano u izvještajnom razdoblju 6.203,35 €***  Sisačko-moslavačka županija obiluje prirodnim ljepotama, a u samom središtu županije nalazi se PP „Lonjsko polje“ koje je povezano s Moslavinom jednom od podregija vinogradarske regije Kontinentalna Hrvatska. Zahvaljujući svojim osebujnim i pitoresknim krajolicima kao i stoljetnoj tradiciji uzgoja vinove loze i podrumarstva Sisačko-moslavačka županija postaje iznimno važna na vinskoj karti Republike Hrvatske. Iz toga razloga i ne čudi činjenica kako naša županija postaje sve traženija i posjećenija destinacija te zanimljivija kada je vinski turizam u pitanju.  Manifestacije kao što su „Škrlet u čaši“ utječe na popularizaciju vinorodnih područja naše županije među vinskim entuzijastima, strastvenim zaljubljenicima u putovanja kao i slučajnim prolaznicima.  Zadaća organiziranja i sufinanciranja ove manifestacije je upoznati i konzumirati moslavačku kuhinju, posjetiti vinare, kušati vina, prošetati se vinskom cestom te se zabaviti uz narodne običaje vezane uz vinogradarstvo.  Manifestacija „Škrlet u čaši“ stvorila je poseban doživljaj jer neposrednim kontaktom između posjetitelja, turista i domaćina zasigurno je osigurala razvoj vinskog turizma.  Ova manifestacija započela je 29. ožujka 2025. godine na OPG Herak, gdje je Povjerenstva za ocjenjivanje vina sorte škrlet u sklopu manifestacije „Škrlet u čaši“ 2025. godine izvršio ocjenjivanje 35 uzoraka vina sorte škrlet . Za nagradu najbolje vino sorte škrlet u kategoriji hobista i profesionalaca za 2025. godinu 30 vinara bilo hobista ili profesionalaca borilo za nagradu najbolje vino sorte škrlet u kategoriji hobista i profesionalaca za 2025. godinu.  Pobjednici su bili Vinarija Košutić u kategoriji profesionalaca te Andrija Ranogajec u kategoriji hobista.  U okviru manifestacije „Škrlet u čaši 2025.“ koja se održala 11. travnja 2025. u Klet Leskarec u Kutina dodijeljeni su pehari za najbolji škrlet u kategoriji vinara amatera i profesionalaca, priznanja i zahvalnice za sudjelovanje te plakete za izuzetan doprinos razvoju i promidžbi vinogradarstva i podrumarstva Sisačko-moslavačke županije Udruzi vinogradara i voćara „Lujo Miklaužić“ Kutina, Udruzi vinogradara i voćara „Škrlet“ Popovača, Udruga vinogradara i voćara „Sv. Bartol“ Letovanski Vrh. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **AKTIVNOST**  **OPIS PROGRAMA**  **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | **POTICANJE RADA UDRUGA I ZADRUGA SISAČKO-MOSLAVAČKE ŽUPANIJE**  Ovim Programom predviđene su mjere sufinanciranja poljoprivrednih udruga s područja naše županije. Ove potpore važan su dio organizacije poljoprivrednih udruga u smislu bolje komunikacije, zajedničkog nastupa, zajedničke edukacije i drugih aktivnosti koje doprinose interesu razvoja Sisačko-moslavačka županije, s posebnim naglaskom na promociju autohtonih proizvoda SMŽ (Vinska sorta Škrlet i autohtone pasmine domaćih životinja).  Sisačko-moslavačka županija sufinancira je manifestacije iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu temeljem Javnog poziva za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu.  Cilj Javnog poziva je financijska pomoć poljoprivrednim udrugama i/ili savezima/zajednicama udruga u smislu bolje komunikacije, zajedničkog nastupa, zajedničke edukacije i drugih aktivnosti koje doprinose interesu razvoja Sisačko-moslavačka županije, s posebnim naglaskom na promociju autohtonih i izvornih pasmina/sorti/proizvoda Sisačko-moslavačke županije sukladno Provedbenom programu Sisačko-moslavačke županije za razdoblje 2021.-2025. („Službeni glasnik Sisačko-moslavačke županije“, broj 1/24) i donesenom Proračunu Sisačko-moslavačke županije za 2025. godinu i projekcije za 2026. i 2027. godinu („Službeni glasnik Sisačko-moslavačke županije“, broj 23/24, 4/25 i 10/25).  Nacionalna razvojna strategija Republike Hrvatske do 2030. godine („Narodne novine“, broj 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1.Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2.Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima  Plan razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj 4/23):  PC6 Razvoj održive poljoprivrede/Povećanje konkurentnosti poljoprivredne proizvodnje  Mjera 6.3 Promocija i promidžba proizvoda i ruralnog područja Sisačko-moslavačke županije.  ***A100001 Sufinanciranje poljoprivrednih manifestacija 30.000,00 €***  ***Realizirano u izvještajnom razdoblju 22.972,70 €***  Ukupno planirana sredstva za provedbu ovog Programa iznosi 30.000,00 €. Svaki Prijavitelj može prijaviti najviše jednu manifestaciju. Prijavitelji se mogu prijaviti na više prihvatljivih aktivnosti, a maksimalni iznos ukupnih bespovratnih sredstava ne može prelaziti iznos od 7.000,00 €.  Prihvatljivi prijavitelji sufinanciranja temeljem ove Odluke jesu: savez/zajednica udruga i udruge: koji ima adresu sjedišta na području Sisačko-moslavačke županije, koji djeluju sukladno Zakonu o udrugama („Narodne novine“, broj74/14, 70/17, 98/19 i 151/22), koji su se svojim statutom opredijelili za obavljanje djelatnosti i aktivnosti koje su predmet sufinanciranja, koji su ispunili ugovorne obveze prema Sisačko-moslavačkoj županiji, koji su organizatori, suorganizatori ili izlagači/sudionici manifestacije na području Sisačko- moslavačke županije za promociju autohtonih i izvornih pasmina/sorti/proizvoda Sisačko-moslavačke županije.  Predmet/aktivnosti sufinanciranja:  1.Vanjske intelektualne i osobne usluge (honorari ocjenjivačkim komisijama/povjerenstvima za organoleptičku analizu/ocjenjivanje te za cjelokupno vrednovanje autohtonih pasmina Sisačko-moslavačke županije, ustanovama za druge laboratorijske analize proizvoda, polica osiguranja – Odgovornost organizatora manifestacije, samo za stočarske manifestacije, umjetnički nastupi).  2.Materijalni troškovi (usluge tiskanja, prijevoza grla autohtonih pasmina Sisačko-moslavačke županije radi sudjelovanja/izlaganja na manifestaciji, promidžbe, najamnine prostora, čuvanja i čišćenja vanjskog prostora i opreme neophodne za provedbu manifestacije).  3.Troškovi reprezentacije, hrane i pića u slučaju višednevnih manifestacija.  4.Troškovi smještaja u slučaju višednevnih manifestacija s međunarodnim karakterom.  Odluka o sufinanciranju manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu donesena je 25. ožujka 2025. godine. Javni poziv za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu bio objavljen od 26. 03. 2025. – 26. 04. 2025. godine.  Ukupan broj zaprimljenih zahtjeva je 5 u iznosu od 23.002,37 €.  1. sjednica Povjerenstva za provjeru ispunjavanja propisanih uvjeta za sufinanciranje manifestacija iz programa poticanja rada udruga na području Sisačko-moslavačke županije za manifestacije u poljoprivredi za 2025. godinu  održavana je 05. svibnja 2025. godine. Sukladno Odluci o načinu raspodjele raspoloživih sredstava iz proračuna Sisačko-moslavačke županije za 2025. godinu namijenjenih za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu i Odluci o raspisivanju Javnog poziva za sufinanciranje manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu pristigli su slijedeći Zahtjevi:  1.ZAJEDNICA UDRUGA PČELARA SISAČKO-MOSLAVAČKE ŽUPANIJE  -manifestacija: 24. DANI MEDA "ZLATNA PČELA" I 19. ŽUPANIJSKO OCJENJIVANJE MEDA  - ukupno 4.031,89 €  2. SREDIŠNJI SAVEZ UZGAJIVAČA KONJA HRVATSKI POSAVAC  -manifestacija: IZLOŽBA IZVORNE AUTOHTONE PASMINE KONJA HRVATSKI POSAVAC -OCJENJIVANJE PASTUHA  - ukupno 5.444,56 €  3. UDRUGA VINOGRADARA I VOĆARA "LUJO MIKLAUŽIĆ" KUTINA  - manifestacija: FESTIVAL VINA -MOSLAVINA KUTINA-31. IZLOŽBA VINA IZVORNIH HRVATSKIH SORTI  - ukupno 6.641,25 €  4. UDRUGA UZGAJIVAČA KONJA HP "SUNJA I BANOVINA"  - manifestacija XXIX DRŽAVNA KONJOGOJSKA IZLOŽBA "SUNJA 2025."  - ukupno 6.855,00 €  5.VOĆARI I VINOGRADARI MOSLAVINE  -manifestacija Jabuka crvenika 2025.  - isključen - zahtjev nije kompletan, ne ispunjavanja propisane uvjete za sufinanciranje manifestacija iz programa poticanja rada udruga na području Sisačko-moslavačke županije za manifestacije u poljoprivredi za 2025. godinu  1. sjednica Povjerenstva za ocjenjivanje prijava koje su ispunile propisane (administrativne) uvjete Javnog poziva za sufinanciranje manifestacija iz programa poticanja rada udruga na području Sisačko-moslavačke županije za manifestacije u poljoprivredi za 2025. godinu održana je 14. svibnja 2025. godine na kojoj je donesen zaključak o prihvaćanju zahtjeva:  1.ZAJEDNICA UDRUGA PČELARA SISAČKO-MOSLAVAČKE ŽUPANIJE  -manifestacija: 24. DANI MEDA "ZLATNA PČELA" I 19. ŽUPANIJSKO OCJENJIVANJE MEDA  - ukupno 4.031,89 €  2. SREDIŠNJI SAVEZ UZGAJIVAČA KONJA HRVATSKI POSAVAC  -manifestacija: IZLOŽBA IZVORNE AUTOHTONE PASMINE KONJA HRVATSKI POSAVAC -OCJENJIVANJE PASTUHA  - ukupno 5.444,56 €  3. UDRUGA VINOGRADARA I VOĆARA "LUJO MIKLAUŽIĆ" KUTINA  - manifestacija: FESTIVAL VINA -MOSLAVINA KUTINA-31. IZLOŽBA VINA IZVORNIH HRVATSKIH SORTI  - ukupno 6.641,25 €  4. UDRUGA UZGAJIVAČA KONJA HP "SUNJA I BANOVINA"  - manifestacija XXIX DRŽAVNA KONJOGOJSKA IZLOŽBA "SUNJA 2025."  - ukupno 6.855,00 €  Zahtjev za sufinanciranje UDRUGE VOĆARI I VINOGRADARI MOSLAVINE  Za manifestacija Jabuka crvenika 2025. se isključuje zbog neispunjavanja uvjeta iz Javnog poziva.  Tablicu s popisom prijavitelja za koje se predlaže dodjela bespovratnih sredstava s predloženim iznosom bespovratnih sredstava Povjerenstvo za ocjenjivanje prijava koje su ispunile propisane (administrativne) uvjete Javnog poziva za sufinanciranje manifestacija iz programa poticanja rada udruga na području Sisačko-moslavačke županije za manifestacije u poljoprivredi za 2025. godinu dostavilo je Županju radi donošenja.  Odluku o sufinanciranju manifestacija iz Programa poticanja rada udruga na području Sisačko-moslavačke županije za manifestacije u poljoprivredi za 2025. godinu donosi Župan 16. svibnja 2025. („Službeni glasnik Sisačko-moslavačke županije“ broj 10/2025.) u iznosu 22.972,70 €. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA ZAKONSKA I DRUGA OSNOVA NA KOJOJ SE ZASNIVA PROGRAM**  **AKTIVNOST**  **OPIS PROGRAMA** | **KONTROLA POPULACIJE NAPUŠTENIH PASA NA PODRUČJU SISAČKO-MOSLAVAČKE ŽUPANIJE**  Smanjivanje broja napuštenih pasa i poboljšanja odgovornog držanja pasa kao kućnih ljubimaca.  Upravni odjel za poljoprivredu, ruralni razvoj, zaštitu okoliša i prirode u suradnji s udrugama za zaštitu životinja treba provoditi edukaciju stanovništva o zaštiti i dobrobiti životinja. Program se provodi temeljem Zakona o zaštiti životinja („Narodne novine“, broj 102/17, 32/19 i 78/24) donosi se ovaj Program sa svrhom utjecanja na uzroke problema i smanjenja nastanka populacije neželjenih, a zatim i napuštenih pasa.  ***A100001 Medijske akcije za udomljavanje pasa iz skloništa***  ***R3699-01 Poticanje zaštite životinja kroz edukaciju stanovništva 1.327,00 €.***  ***Realizirano u izvještajnom razdoblju 0,00 €***  Ovaj Program se nije provodio iz razloga jer Ministarstvo poljoprivrede, šumarstva i ribarstva nije donijelo potrebne Pravilnike kojima utvrđuje postupke aktivnosti edukacije stanovništva. |
| **NAZIV PROGRAMA**  **CILJ PROGRAMA**  **OBRAZLOŽENJE PROGRAMA**  **AKTIVNOSTI**  **POKAZATELJI USPJEŠNOSTI PROGRAMA** | **RAZVOJ TURIZMA**  Cilj provedbe ovog Programa je doprinos aktiviranju turističkih potencijala koji postoje u Sisačko-moslavačkoj županiji u svrhu jačanja cjelokupne turističke ponude Sisačko-moslavačke županije te jačanje njezine prepoznatljivosti na turističkom tržištu kako bi se od turizma kao gospodarske grane ostvarili što veći gospodarski efekti izraženi kroz što veći broj dolazaka turista na ovo područje i ostvarenih noćenja.  Provedba ovog Programa temelji se na odredbama Zakona o turističkim zajednicama i promicanju hrvatskog turizma („Narodne novine“, broj 52/19 i 42/20), Planu razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“ broj 4/23) te Provedbenom programu razvoja turizma Sisačko-moslavačke županije za razdoblje 2022-2025. godine („Službeni glasnik Sisačko-moslavačke županije“, broj 12/2022).  Provedbom ovog Programa doprinosi se ostvarivanju posebnog cilja iz plana razvoja Sisačko-moslavačke županije i to:  PC5 Razvoj održivog turizma i očuvanje prirodne i kulturne baštine  MJERA 5.1 Razvoj selektivnih oblika turizma  MJERA 5.2 Poticanje promocije turističke ponude Sisačko-moslavačke županije  Za provedbu ovog Programa u 2025. godini planirano je ukupno 398.000,00 € u svrhu sufinanciranja slijedećih Aktivnosti:  ***Aktivnost A100001 Poticanje razvoja turističke ponude***  Planirana sredstava u iznosu 10.000,00 € namijenjena za sufinanciranje troškova postupka likvidacije Zajednice potrošača - Kupujmo lokalno u izvještajnom razdoblju nisu trošena.  ***Aktivnost A100002 Poticanje promocije turističke ponude Sisačko -moslavačke županije***  Od ukupno planiranih 188.000,00 € namijenjenih za sufinanciranje programskih aktivnosti i projekata Turističke zajednice Sisačko-moslavačke županije u izvještajnom razdoblju je utrošeno ukupno 110.000,00 €.  ***Aktivnost A 100003 Poticanje selektivnih oblika turizma***  U cilju podizanja konkurentnosti turističkih subjekata s područja Sisačko-moslavačke županije kroz ulaganja koja imaju za cilj unapređenje standarda i kvalitete turističke ponude postojećih turističkih subjekata, Sisačko-moslavačka županija je provela Javni poziv za dodjelu bespovratnih potpora u turizmu po projektu „TURIZAM PLUS U SISAČKO-MOSLAVAČKOJ ŽUPANIJI ZA 2025.GODINU“. Temeljem provedenog Javnog poziva sufinancirano je 19 turističkih projekta u ukupnom iznosu od 200.000,00 €.  Ostvarenje programskog cilja mjeri se kroz slijedeće indikatore:  - broj turističkih dolazaka u SMŽ s 30.06.2025. godine je 12 707, što je 5,47% manje nego u istom razdoblju 2024. godine (13 443)  - broj ostvarenih noćenja u SMŽ s 30.06.2025 .godine je 31 154, što je 16,02 % manje nego u istom razdoblju 2024. godine (37 098) |

|  |  |
| --- | --- |
| **NAZIV PROGRAMA** | **ZAŠTITA OKOLIŠA I PRIRODE** |
| **CILJ PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **POKAZATELJI USPJEŠNOSTI PROGRAMA**  **OPIS PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Provedbom ovog Programa doprinosit će se ostvarivanju posebnog cilja iz Plana razvoja Sisačko-moslavačke županije 2021.- 2027. i to:  PC 5. Razvoj održivog turizma i očuvanje prirodne i kulturne baštine  M. 5.3. Očuvanje bioraznolikosti, prirodne baštine i njeno održivo korištenje  Pokazatelji uspješnosti provođenja Programa zaštita okoliša i prirode mjerljivi su kroz rezultate rada, a ovisno o posebnom cilju, rezultati i pokazatelji uspješnosti mogu se definirati brojem donesenih dokumenta zaštite okoliša i prirode na temelju zakonskih obveza županije, postotkom verificiranih podataka u Registru onečišćavanja okoliša, brojem riješenih zahtjeva u postupcima temeljem zakona koji reguliraju područje rada Odsjeka za zaštitu okoliša i prirode, brojem provedenih javnih rasprava i javnih uvida u pitanjima zaštite okoliša i prirode, broj objavljenih akata na službenim internetskim stranicama Županije donesenih u postupcima zaštite okoliša i prirode, brojem zatvorenih neusklađenih odlagališta, brojem otvorenih reciklažnih dvorišta.  ***Aktivnost A100001 Izrada dokumenata zaštite okoliša i prirode***  Za provedbu aktivnosti Izrada dokumenata zaštite okoliša i prirode u 2025. godini planirana su sredstva u iznosu od 78.662,00 eura.  Za potrebe donošenja odluka i izradu dokumenata iz područja zaštite okoliša i prirode, potrebno je pripremiti i izraditi određene stručne elaborate, programe, planova i izvješća. Kako bi se prethodno navedeno osiguralo predviđena je provedba aktivnosti pod nazivom Izrada dokumenata zaštite okoliša i prirode, te provedba donesenih dokumenata. U izvještajnom razdoblju nisu utrošena sredstva budući je Planom nabave određeno izvršenje u IV. kvartalu 2025. godine.  ***Aktivnost A100002 Praćenje stanja okoliša i prirode***  Sredstva za provedbu aktivnosti praćenje stanja okoliša i prirode su planirana sukladno dosadašnjim stvarnim troškovima, temeljem procjene i iskustveno, te temeljem godišnjih planova rada i financijskih planova trgovačkih društava Kodos d.o.o. i RGGO Šagulje d.o.o.  Za provedbu navedene aktivnosti u 2025. godini su planirana sredstva od 465.080,88 eura od čega je u izvještajnom razdoblju utrošeno 93.795,46 eura i to za:   * Subvenciju trgovačkom društvu Kodos d.o.o. - od planiranih 367.811,80 eura utrošeno je 60.966,65 eura, a za: * Subvenciju Regionalnom centru za gospodarenje otpadom Šagulje d.o.o. - od planiranih 97.269,08 eura utrošeno 32.828,81 eura. |
| **NAZIV PROGRAMA** | **ZAŠTITA STANOVNIŠTVA** |
| **CILJ PROGRAMA**  **USKLAĐENOST PROGRAMA S DOKUMENTIMA DUGOROČNOG RAZVOJA**  **POKAZATELJI USPJEŠNOSTI PROGRAMA**  **OPIS PROGRAMA** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Provedbom ovog Programa doprinosit će se ostvarivanju posebnog cilja iz Plana razvoja Sisačko-moslavačke županije 2021.- 2027. i to:  PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena:  M.8.4. Održivo upravljanje sustavom civilne zaštite i zaštite od požara i to kroz provođenje aktivnosti za osiguravanje uvjeta za održavanje spremnosti sustava civilne zaštite i vatrogastva za djelovanje u situacijama velikih nesreća i katastrofa.  M.8.5. Jačanje otpornosti na klimatske promjene i krizna stanja i to kroz provođenje aktivnosti za organiziranje, unapređivanje i obavljanje djelatnosti spašavanja i zaštite ljudskih života u izvanrednim okolnostima.  Pokazatelji uspješnosti provođenja Programa Zaštite stanovništva mjerljivi su kroz rezultate rada, a ovisno o posebnom cilju, rezultati i pokazatelji uspješnosti mogu se definirati brojem donesenih dokumenta temeljem obveza županije propisanih zakonima koji reguliraju područje vatrogastva i zaštite od požara, civilne zaštite i zaštite na radu.  Sukladno zakonskim propisima koji reguliraju područje vatrogastva i civilne zaštite Programom zaštite stanovništva se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite, a Program se provodi kroz sljedeće aktivnosti i to:  ***Aktivnost A100001 Zaštita od požara***  Sredstva za provedbu aktivnosti zaštite od požara planirana su u iznosu 502.976,27 eura i to za sufinanciranje rada Vatrogasne zajednice SMŽ. Sredstva se mjesečno doznačuju na račun VZ SMŽ sukladno planu donesenom na sjednici Predsjedništva VZ SMŽ, a namijenjena su materijalnim rashodima za funkcioniranje Vatrogasne zajednice Sisačko-moslavačke županije, njihove plaće, te rashode za opremanje, uredski materijal i ostale materijalne rashode (edukacija, održavanje spremnost ) i slično, a međusobna prava i obveze su regulirana Ugovorom o izravnoj dodjeli financijskih sredstava za financiranje djelatnosti Vatrogasne zajednice Sisačko-moslavačke županije u 2025. godini i I. dodatkom Ugovora, sukladno članku 110. i 111. Zakona o vatrogastvu („Narodne novine“, broj 125/19 i 114/22), članku 6. stavku 3. točki 3. i stavku 4. istog članka Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15 i 37/21).  U izvještajnom razdoblju za Aktivnost Zaštita od požara realizirano je 401.488,13 eura i to 101.488,13 za redovnu djelatnost VZB SMŽ i 300.000,00 eura za provedbu Javnog poziva za dodjelu potpora za nabavu vatrogasnih vozila dobrovoljnih vatrogasnih društava Sisačko-moslavačke županije koji je proveden od 11. ožujka 2025. godine do 18. ožujka 2025. godine.  ***Aktivnost A100002 Razvoj civilne zaštite***  U provedbi aktivnosti Razvoj civilne zaštite planirana su sredstva za rashode za Platformu županija i gradova za smanjenje rizika od katastrofa u iznosu od 400,00 eura i sredstva za sufinanciranje HGSS Stanica Novska u iznosu 10.000,00 eura temeljem Zakona o hrvatskoj gorskoj službi spašavanja i Sporazuma između HGSS Stanica Novska i Sisačko-moslavačke županije. U izvještajnom razdoblju planirana sredstva su utrošena u iznosu od 10.400,00 eura.  ***Aktivnost A100004 Civilna zaštita***  Provedbom aktivnosti osiguravaju se uvjeti za provedbu odrednica zakona te se nastoje osigurati uvjeti za svrhovito djelovanje i zaštitu stanovništva i imovine u slučajevima katastrofa i velikih nesreća te izvanrednih događaja, nabavom vozila, uređaja i opreme te provedbom edukacije subjekata uključenih u sustav civilne zaštite. Za tu su namjenu u 2025. godini planirana sredstva u iznosu 7.000,00 eura, a u izvještajnom razdoblju sredstva nisu utrošena.  ***Aktivnost A100005 Zaštita na radu***  Aktivnost Zaštita na radu se provodi sukladno zakonu, unapređivanjem sigurnosti i zaštite zdravlja službenika i namještenika u svrhu sprječavanja ozljeda na radu, profesionalnih bolesti i bolesti u vezi s radom kroz edukaciju službenika i testiranje opreme i radnog prostora.  U 2025. godini za Aktivnost Zaštite na radu su planirana sredstva u iznosu 8.000,00 eura, a u izvještajnom razdoblju ista nisu utrošena budući je Planom nabave određeno izvršenje u III. i IV. kvartalu 2025. godine.  ***Aktivnost A100008 Sveti Florijan***  Za provedbu aktivnosti Sveti Florijan planirana su sredstva u iznosu 10.000 eura te su u svrhu provedbe aktivnosti obilježavanja Dana sv. Florijana, zaštitnika vatrogasaca utrošena sredstva u iznosu 7.000,00 eura. |

|  |
| --- |
| **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE** |
| Javna ustanova za upravljanje zaštićenim dijelovima prirode Sisačko-moslavačke županije (u daljnjem tekstu: Ustanova) osnovana je s ciljem obavljanja djelatnosti zaštite, održavanja i promicanja zaštićenih područja, kao i očuvanja izvornosti prirodnih vrijednosti, neometanog odvijanja prirodnih procesa i održivog korištenja prirodnih dobara. Ustanova djeluje u skladu sa Zakonom o zaštiti prirode („Narodne novine“, broj 80/13, 15/18, 14/19, 127/19 i 155/23), Uredbom o ekološkoj mreži i nadležnostima Javnih ustanova za upravljanje područjima ekološke mreže („Narodne novine“, broj 80/19 i 119/23) te u skladu sa Strategijom i akcijskim planom zaštite prirode RH za razdoblje od 2017. do 2025. godine („Narodne novine“, broj 72/17).  Nadležnosti Ustanove se odnose na zaštitu krajobrazne, biološke i geološke raznolikosti na području Sisačko-moslavačke županije i upravljanje:  - 9 zaštićenih područja: posebni rezervati Đon-Močvar i Dražiblato, regionalni park Moslavačka gora, značajni krajobrazi Odransko, Sunjsko polje, Petrova gora, Kotar-Stari gaj, park šuma Brdo Djed i spomenik parkovne arhitekture Strossmayerovo šetalište u Petrinji  - 19 područja ekološke mreže NATURA 2000: Turopolje, Donja Posavina, Poilovlje s ribnjacima, Sava nizvodno od Hruščice, Žutica, Odransko polje, Sunjsko polje, Kupa, Dolina Une, Ilova, Područje oko Hrvatske Kostajnice, Područje oko špilje Gradusa, Cret Blatuša, Šašava cret, Petrinjčica, Područje uz Maju i Bručinu, Zrinska gora, Špilja Šušnjar, Pakra i Bijela.  Važan dio djelovanja Ustanove odnosi se na edukativne i promotivne aktivnosti, suradnju sa znanstvenim i stručnim ustanovama, kao i međusektorska suradnja kroz koju se ostvaruje korištenje prirodnih vrijednosti u gospodarske svrhe. Za ostvarivanje planiranih aktivnosti izrađeni su i prijavljeni projektni prijedlozi u okviru kojih su planirana sredstva koja će omogućiti njihovo provođenje.  Djelatnosti Ustanove se provode kroz četiri ustrojstvene jedinice:  - Ured ravnatelja  - Odjel stručnih poslova zaštite, očuvanja, održavanja, primicanja i korištenja zaštićenih području Sisačko-moslavačke županije  - Odjel za nadzor, zaštitu, održavanje i tehničke poslove  - Odjel za provedbu projekata  U Ustanovi je trenutno stalno zaposleno 9 djelatnika i dva djelatnika na određeno vrijeme, 2 u Uredu ravnatelja, 5 djelatnika u Odjelu stručnih poslova, zaštite, održavanja, očuvanja, promicanja i korištenja zaštićenih područja SMŽ, 1 djelatnik u Odjelu za provedbu projekata, 3 djelatnika u Odjelu za nadzor, zaštitu, održavanje i tehničke poslove.  Temeljem članka 132. i 134. Zakona o zaštiti prirode i Zakona o proračunu („Narodne novine“, broj 144/21) Ustanova podnosi Upravnom vijeću na usvajanje Prijedlog godišnjeg izvještaja o izvršenju godišnjeg programa zaštite, održavanja, očuvanja, promicanja i korištenja Javne ustanove za upravljanje zaštićenim dijelovima prirode Sisačko – moslavačke županije te izvršenja financijskog plana. |

|  |  |
| --- | --- |
| **NAZIV PROGRAMA**  **CILJ PROGRAMA**  **POSEBNI CILJEVI**  **AKTIVNOST**  **OBRAZLOŽENJE IZVRŠENJA PROGRAMA**  **AKTIVNOST**  **AKTIVNOST**  **AKTIVNOST**  **AKTIVNOST**  **AKTIVNOST**  **AKTIVNOST**  **POKAZATELJI USPJEŠNOSTI**  **IZVRŠENJA CILJEVA PROGRAMA** | **PROGRAM ZAŠTITE, ODRŽAVANJA, OČUVANJA, PROMICANJA I KORIŠTENJA PRIRODNIH VRIJEDNOSTI SMŽ**  Tijekom prvog polugodišta 2025. godine realizacijom planiranih aktivnosti  Javna ustanova provela je aktivnosti usmjerene k očuvanju i obnovi postojeće  biološke i krajobrazne raznolikosti, s posebnim naglaskom na zaštitu ugroženih  zaštićenih vrsta i staništa i EM NATURA 2000. Ustanova je nastavila s aktivnostima  za očuvanje i promicanje održivog korištenja, stvaranja uvjeta za odmor i razonodu  u zaštićenim područjima te sprečavanje štetnih radnji u zaštićenim područjima.  Program obuhvaća aktivnosti:   * A100001 Rashodi za Javnu ustanovu * A100002 Zaštita i promocija prirodnih vrijednosti * A100005 Projekt „Edukacijska staza kroz botanički vrt“/Nadogradnja sadržaja EPC Natura SMŽ * A100006 Projekt “Utvrđivanje stanja ciljnih vrsta i staništa PEM Odransko polje“ * A100007 Projekt „Obnova drvenog mosta u Odranskom polju u Sisačko-moslavačkoj županiji“ * T100006 Projekt „Kontrola populacije prioritetnih IAS vrsta“   Opći cilj programa jest upravljanje, zaštita, očuvanje, održavanje, promicanje i praćenje stanja zaštićenih dijelova prirode, zaštićenih područja, područja ekološke mreže NATURA 2000, biološke, krajobrazne i geološke raznolikosti na području Županije, uz kvalitetne razvojne projekte koji će omogućiti provedbu ciljeva. Godišnji program Ustanove vezan je uz prioritet Održivi razvoj i unaprjeđenje kvalitete života  Posebni ciljevi:  CILJ 1: Monitoring, zaštita staništa i zaštićenih vrsta te zbrinjavanje ugroženih vrsta  CILJ 2: Edukacija i promicanje zaštite prirode i održivog korištenja zaštićenih prirodnih vrijednosti,  CILJ 3: Razvoj uvjeta za posjećivanje, odmor i razonodu posjetitelja u zaštićenim područjima i na području ekološke mreže NATURA 2000 SMŽ-e  CILJ 4: Ojačan sustav upravljanja i nadzor u zaštiti prirode  CILJ 5: Provođenje što većeg dijela aktivnosti iz Programa financiranjem sredstvima EU  **A100001 Rashodi za Javnu ustanovu**  **ADMINISTRACIJA I UPRAVLJANJE JAVNOM USTANOVOM**  Kroz ovu aktivnost Ustanova na zakonski utemeljen način provodi realizaciju programa rada Ustanove radi ostvarenja svih svojih obaveza prema uposlenim djelatnicima, uključujući isplate osobnih dohodaka i doprinosa zajedno sa svim materijalnim troškovima koji prate nesmetan rad djelatnika radi ostvarenja svih ciljeva i zadataka Ustanove. Ustanova ima 11 zaposlenih djelatnika.  **Monitoring, zaštita staništa i zaštićenih vrsta te zbrinjavanje ugroženih vrsta**   1. Monitoring zaštićenih vrsta provodi se kontinuirano, prema planiranim vrijednostima, uz preporuke Ministarstva gospodarstva i održivog razvoja. Tijekom prvog polugodišta 2025. godine obavljeni su monitorinzi: zimsko prebrojavanje ptica, crna rode *Ciconia nigra*, štekavca *Haliaetus albicilla*, kockavice *Fritilaria melagris,* vuka *Canis lupus*, roda *Ciconia* ciconia, crna žuna *Dryocopus martius*, lastavica i piljaka, četverolisne raznorotke *Marsilea quadrifolia*, kosca *Crex crex*, vodomara, pčelarice i šišmiša. U okviru projekta „Utvrđivnje stanja ciljnih vrsta i staništa PEM Odransko polje“ provedeno je istraživanje/monitoring vodozemaca i gmazova mukača *Bombina sp*., vodenjaka *Triturus sp*, i *Emys orbicularis*, leptira močvarna riđa *Ephydryas aurinia* i vatreni plavac *Lycaena dispar* i dvoprugastog kozaka *Graphoderus bilineathus,* te dva stanišna tipa nizinske košanice i prirodne eutrofne vode.Za provedbu navedenih aktivnosti je bilo 58 izlaska na teren. 2. Tijekom prve polovice 2025. godine Ustanova je nastavila provoditi uklanjanje IAS vrsta plutajuća vodena mekčina *Ludwigia peploides* i crvenouha/žutouha kornjača *Trachemys scripta.* Izvršena je priprema terena za provedbu aktivnosti košnja trave i korova, uklanjanje drvenaste vegetacije i prilaznih puteva za izvlačenje prikupljene mase. Uhvaćeno je ukupno 28 jedinki invazivne vrste kornjače u Sisku i Kutini, koje su zbrinute u prihvatilištu ZOO vrtu u Zagrebu. 3. Tijekom prvog polugodišta djelatnici ustanove su imali 6 intervencija uslijed dojave o ozlijeđenim i stradalim pticama, a ozlijeđene jedinke su prevezene u ZOO Zagreb na pregled i dalje zbrinjavanje. 4. Kontinuirano se provodila aktivnosti izrada mišljenja na prostorno plansku dokumentaciju lokalnih samouprava i zahvate koji se provode na zaštićenim područjima i područjima ekološke mreže NATURA 2000 i sudjelovanja na javnim raspravama u cilju kvalitetne zaštite i uključivanja prirodne baštine u regionalni razvoj Sisačko-moslavačke županije. Ukupno je izrađeno 11 mišljenja prema tijelima lokalne samouprave i drugima koja provode zahvate u zaštićenim područjima i područjima ekološke mreže Natura 2000. 5. Odrađene su aktivnosti nadzora ribnjaka Lipovljani temeljem sporazuma s Ministarstvom poljoprivrede (2 izlaska). 6. Odrađene su aktivnosti prema Planovima upravljanja, te je tako održan sastanak u organizaciji JU Vukovarsko- srijemske županije, vezano uz aktivnosti iz PU Sava nizvodno od Hrušćice. Sastanku su prisustvovale i JU Brodsko-posavske županije te JU Park prirode Lonjsko polje. 7. Izrađeno je Izvješće o radu Ustanove u 2024, polugodišnja izvješća, kontrola evidencije dokumentacije Ustanove. Pripremljeni su materijali i održane su sjednice Upravnog vijeća, pripremljene i usvojene odluke. Ustanova je dostavila ostvarene parametre koji su se ugradili u izviješća drugih odjela i službi.   **Edukacija i promicanje zaštite prirode i održivog korištenja zaštićenih prirodnih vrijednosti**   1. Edukativni program Ustanove „Znanje – čuvar prirode“ provodi se kombiniranim radionicama s temama koje prate aktivnosti nadležnog Ministarstva kao što je BioBlitz (8 terenskih radionica) i monitoring kockavice terenske radionice (5) 2. Obilježavanje važnih datuma Noć muzeja s temom Mrak makro, mikro, Dan vlažnih staništa s predavanjem u EPC Natura SMŽ i sudjelovanjem na zajedničkom obilježavanju u PP Lonjsko polje, Svjetski dan divljih vrsta, Dan voda, Međunarodni dan šuma, Dan planeta Zemlja, Svjetski dan zaštite biološke raznolikosti, Dan rijeke Save zajednički s JU PP Lonjsko polje, JU VSŽ i JU BPŽ, te Dan zaštite okoliša. 3. Promocija prirodnih vrijednosti provodila se kroz sadržaje na web stranici Ustanove i na društvenim mrežama fb i instragram NATURA SMŽ, kao i putem javnih medija, ukupno 54 objave. Korištenjem vlastite opreme snimljeni su materijala lokalitetima u SMŽ te je izrađen je film o vodomaru ciljnoj vrsti na 3 lokaliteta Natura 2000. 4. Pripremljeni su vizuali za EPC Natura SMŽ te je tiskana prva serija majica za djecu s zaštitnim znakom Vodomarko. 5. Izrađen je vizual za IAS projekt, tiskano je 100 majica za djecu koje su podijeljene učesnicima zajedničkih aktivnosti. 6. Oblikovani su i tiskani promotivni materijali za EPC Natura SMŽ i za projekt IAS „Očuvanje bioraznolikosti aktivnim sprječavanjem širenja invazivnih stranih vrsta“ 7. Djelatnici Ustanove su sudjelovali na edukacijama vezanim za administriranje Ustanovom (2).   **Razvoj uvjeta za posjećivanje, odmor i razonodu posjetitelja u zaštićenim područjima i na području europske ekološke mreže NATURA 2000 SMŽ-e**   1. Edukativno-prezentacijski centar Natura SMŽ je u prvom polugodištu ostvario broj od posjetitelja 4.879. Posebno ističemo aktivnost obilježavanje Dana planeta Zemlja s učenicima OŠ Gore i Udrugom za osobe s teškoćama u razvoju. 2. Edukativne radionice je prošlo 2624 posjetitelja različite dobi jer su teme i edukativne cjeline prezentirane na različite načine kombinacijom kratkih edukativnih filmova, VR naočala, predavanja, prezentacije, i preko QR kodova Botanička staza SMŽ. Edukativni programi su se provodili u unutrašnjem i vanjskom prostoru Centra. 3. Ornitološko-volonterski program je odrađen u OŠ Dragutin Tadijanović iz Petrinje i OŠ Braća Bobetko iz Siska, održano 10 radionica za 10/11 učenika, ukupno 20 radionica i 21 polaznik. 4. Održana je terenska radionica na vidikovcu u PEM Odransko polje /Turopolje s djecom iz OŠ Ivana Kukuljevića Sakcinskog iz Siska, ukupno 40 učenika.   **Ojačan sustav upravljanja i nadzor u zaštiti prirode**   1. Ojačan sustav upravljanja i nadzor u zaštiti prirode mjeri se u 16 provedenih nadzora zaštićenih područja i 34 nadzora područja ekološke mreže. 2. Sukladno sporazumu s Ministarstvom poljoprivrede odrađena su 2 obilaska područja ekološke mreže ribnjaci Lipovljani. 3. Odrađena su 2 nadzora zaštićenih područja s inspektorom zaštite prirode.   **Provođenje što većeg dijela aktivnosti iz Programa financiranjem sredstvima EU**   1. Provedene su projektne aktivnosti vezanih za razvoj dodatnih sadržaja EPC Natura SMŽ u okviru projekta „Virtualna šetnja Naturom SMŽ“ koji provodi Sisačko-moslavačka županija financirano sredstvima iz poziva Ministarstva turizma i sporta. Novi multimedijalni sadržaji su Krošnja života, Godišnja doba, Vodeni ples, Živa knjiga, aplikacija AI Glas vodomara. 2. U pripremi je pisanje projekta za prijavu na poziv Ministarstva zaštite okoliša i zelene tranzicije u okviru Europskog fonda za regionalni razvoj, Program Konkurentnost i kohezija 2021.-2027. „Poboljšano upravljanje zaštićenim područjima i područjima ekološke mreže Natura 2000“ PK3.7.05 za aktivnosti na revitalizaciji travnjačkih površina i ciljnih vrsta koje o njima ovise, te ostalih vezanih vrsta na PEM Odransko polje“ Turopolje. 3. Ustanova je aktivno uključena u aktivnosti Sisačko-moslavačke županije u opremanja novog centra Sisačko-moslavačke županije u Čigoću koji je namijenjen prezentaciji i edukaciji o prirodnoj baštini Donje Posavine (radni sastanci, suradnja s voditeljem projekta, stručnim nadzorom i izvođačima, terenski obilasci, pregled troškovnika opremanja, priprema tehničke dokumentacije za javnu nabavu, pregled objekta i izvedenih radova, radovi na održavanju okoliša, priprema tekstova za objavu na društvenim mrežama, sudjelovanje u izradi dokumenta). Aktivnosti su vezane uz PU PEM Donja Posavina 4. Ustanova je aktivno uključena u aktivnosti Sisačko-moslavačke županije opremanja novog centra u Kratečkom namijenjenog promoviranju kulturne i prirodne baštine Posavine. Aktivnosti obuhvaćaju suradnju sa stručnim nadzorom i voditeljem projekta, sudjelovanje u izradi troškovnika uređenja okoliša. Aktivnosti su vezane uz provedbu PU PEM Sava nizvodno od Hrušćice.   **A100002 Zaštita i promocija prirodnih vrijednosti**  Za provođenje aktivnosti iz Godišnjeg programa zaštite, očuvanja, održavanja, promicanja i korištenja prirodnih vrijednosti Ustanova priprema projektne prijedloge i prijavljuje projekte kako bi se omogućila njihova provedba sredstvima izvan proračuna Osnivača.  Projekti koji provode u 2025. godini u kojima je Ustanova partner, suradnik ili nositelj omogućit će kvalitetno upravljanje, zaštitu, prezentaciju i edukaciju posjetitelja i stanovnika u zaštićenim područjima o zaštićenim područjima i područjima ekološke mreže NATURA 2000 te ostvariti pretpostavke za dugoročno, održivo korištenje prirodnih vrijednosti.  **Projekt „Zaštita i očuvanje bijele rode u SMŽ“**  Projekt „Zaštita i očuvanje bijele rode u SMŽ“, (financiranje 50%) provodi Fond za zaštitu okoliša i energetsku učinkovitost zajedno s kontinentalnim županijama tijekom 16 godina, a usmjeren je na očuvanje gniježđenja bijele rode na području Republike Hrvatske. Početkom godine, Ustanova je odradila administrativne aktivnosti, iskaz interesa, potpisivanje ugovora, a kasnije nakon monitoringa bijele rode i analize mjesta gniježđenja, provodi se dostava dokumentacije vlasnicima objekata, pregled dostavljene dokumentacije, pisanje izvještaja za dobivanje financija pomoći, uplate naknada te pisanje i dostava završnog izviješća Fondu za zaštitu okoliša i energetsku učinkovitost. Ukupno je obavljen terenski obilazak 32 naselja na području Sisačko-moslavačke županije za gnijezda na području pod nadležnosti Ustanove i 30 na području PP Lonjsko polje. Za 2024. godinu isplaćena je naknada za 125 gnijezda bijele rode na krovovima objekata na području Sisačko-moslavačke županije, naknada iznosi 92,91 eura po gnijezdu ukupno 11.613,75 eura U prvoj polovici 2025. godine izrađen je popis vlasnika objekata s gnijezdima bijele rode te je objavljen poziv za prikupljanje dokumentacije, dostavljene su obavijesti i obrazac izjave za vlasnike objekata.  **A100005 Projekt “Edukacijska staza kroz botanički vrt Sisačko-moslavačke županije"/ „Nadogradnja sadržaja EPC Natura SMŽ“**  Projekt „Nadogradnja sadržaja EPC Natura SMŽ“, ukupne vrijednosti 64.500,00 eura 80% financiranje, završen je u prosincu 2024. godini, a u siječnju je izrađeno završno izviješće i dostavljeno Fondu za zaštitu okoliša i energetsku učinkovitost. Sve komponente projekta omogućavaju kvalitetan rad Ustanove, veću vidljivosti EPC Natura SMŽ, korištenje vanjskog i unutrašnjeg prostora Centra individualnim posjetiteljima te izvještavanje o ukupnom broju posjetitelja i provedenim edukativnim programima.    **A100006 „Projekt „Utvrđivanje stanja ciljnih vrsta i staništa PEM Odransko polje“**  Ustanova provodi aktivnosti projekta „Utvrđivanje stanja ciljnih vrsta i staništa PEM Odransko polje“ ukupne vrijednosti 129.033,00 eura, 100 % financiranje. Odrađena su planiranja istraživanja ciljnih vrsta crveni i žuti mukač *Bombina bombina i Bombina variegata* i njihovi hibridi, veliki vodenjak i veliki panonski vodenjak *Triturus carnifex i Triturus dobrogicus* njihovi hibridi, barske kornjače *Emys orbicularis*. Odrađene su terenske radionice, snimanja i izrada studije revitalizacije lokaliteta Berek u Tišini Kaptolskoj i staništa 3150 Prirodne eutrofne vode s vegetacijom *Hydrocharition ili Magnopotamion*. Odrađena su istraživanja ciljne vrste dvoprugasti kozak *Graphoderus bilineatus*, Završena su istraživanja i snimke ciljnog stanišnog tipa 6510 Nizinske košanice (*Alopecurus pratensis, Sanguisorba officinalis*) te istraživanje ciljnih vrsta i povoljnih staništa za njihov razvoj leptira kiseličin vatreni plavac *Lycaena dispar* i močvarna riđa *Euphydryas aurinia*.  **A100007 Projekt „Obnova drvenog mosta na rijeci Odri u Sisačko-moslavačkoj županiji“**  Ovaj projekt vrijednosti 61.420,00 eura financiranog od Fonda za zaštitu okoliša i energetsku učinkovitost omogućio je obnovu infrastrukture drvenog mosta koji je nužan za neometanu komunikaciju preko rijeke Odre i korištenje pašnjačkih površina s obje obale rijeke Odre. Stočarenje na pašnjacima omogućava očuvanje ugrožene flore i faune.  Aktivnosti projekta obuhvaćaju zamjenu dotrajalih dijelova mosta koji su izloženi plavljenju i ekstremnim uvjetima, te čišćenje i premazivanje drvene građe. Tijekom prvog polugodišta odrađene su aktivnosti pripreme materijala i građe za provedbu zamjene dotrajalih dijelova mosta prema specifikaciji. Sve aktivnosti su praćene od strane stručnog nadzora.  **T100006 Projekt „Kontrola populacije prioritetnih IAS vrsta“**  **Projekt:** **"Očuvanje bioraznolikosti aktivnim sprječavanjem širenja invazivnih stranih vrsta"**  Projekt „Očuvanje bioraznolikosti aktivnim sprječavanjem širenja invazivnih stranih vrsta“ koji se financira iz poziva „Kontrola populacija prioritetnih invazivnih stranih vrsta“ (JP ZO 5/2022) Fonda za zaštitu okoliša i energetsku učinkovitost, je u trećoj godini provedbe uklanjanja invazivnih vrsta crvenouhe/žutouhe kornjače *Trachemys scripta* i plutajuće vodene mekčine *Ludwigia peploides.* Za provedbu projektnih aktivnosti u trajanju od 36 mjeseci Ustanova je dobila 136.000,00 eura (100% financiranje). Projektne aktivnosti se provode sukladno metodologijama praćenja i odabranom metodologijom uklanjanja IAS vrsta. Ove godine su aktivnosti počele ranije uslijed toplog zimskog perioda i ranijeg kretanja vegetacije, već u ožujku. Ukupno je uklonjeno 30 jedinke IAS kornjača, najveći broj na grabi kod Interspara u Sisku. Pripremljena je lokacija za uklanjanje IAS plutajuće vodene mekčine. Uklanjanje se predviđa na depresijama/barama u starom toku.  **Projekt „Virtualna šetnja Naturom SMŽ“**  Sisačko-moslavačka županije je za potrebe kvalitetnije prezentacije EPC Natura SMŽ u Petrinji izradila projekt „Virtualna šetnja Naturom SMŽ“ u suradnji s Ustanovom i prijavila na poziv Ministarstva turizma prijavila projekt u vrijednosti 66.105,25 eura s ciljem nabave dodatne opreme za provedbu multimedijalnih sadržaja. Teme projekta su vezane za prezentaciju klimatskih promjena i utjecaja na bioraznolikosti, ali i život ljudi te tako kroz Krošnju života, Vodeni ples, Glas vodomara, Godišnja doba i Interaktivnu knjigu imamo bolji uvid u stanje prirode i okoliša. Tijekom prvog polugodišta odrađene su sve aktivnosti, a multimedijalni sadržaji su u funkciji posjetiteljima.  Pokazatelji uspješnosti provođenja redovne djelatnosti Javne ustanove na kraju prvog polugodišta 2024. godine, su mjerljivi kroz rezultate rada, a ovisno o posebnom cilju, rezultati i pokazatelji uspješnosti mogu se definirati kao:   * Broj projekata u provedbi * Broj provedenih monitoringa NATURA 2000 vrsta * Broj vrtića, škola, udruga i volontera uključenih u zajedničke projekte, te samostalno provođenje određenih aktivnosti uz ugrađene mjere zaštite prirode * Broj objavljenih informacija u medijima i sudjelovanja u akcijama za širu javnost * Broj objavljenih podatka na web stranici Ustanove * Broj provedenih edukacijskih programa te obavljenih nadzora i obilazaka zaštićenih područja također govore o uspješnosti provedenih ciljeva Programa. |

|  |
| --- |
| PROČELNICA  Anita Sinjeri – Ibrišević, dr.med.vet. |